**नेपाल सरकार**

**उद्योग, वाणिज्य तथा आपूर्ति मन्त्रालय**

**आ.ब. 2076/077 को नीति कार्यक्रम र बजेटको 2077 पौषसम्मको (अर्धवार्षिक) प्रगति विवरण**

| **नीति तथा कार्यक्रमको व्यहोरा** | **बजेट वक्तव्यसँग सम्बन्धित बुँदा** | **प्रगति** |
| --- | --- | --- |
| 30. भैरहवा विशेष आर्थिक क्षेत्र संचालनमा आएको छ । सिमरामा विशेष आर्थिक क्षेत्र भित्र निर्माणाधीन गार्मेन्ट प्रसोधन केन्द्रको निर्माण कार्य निर्धारित अवधि भन्दा ६ महिना अवधि अगावै सम्पन्न हुने निश्चित भएको छ । | १४६. निर्यातमूलक उद्योग स्थापनाका लागि सरकारी तथा निजी साझेदारीमा विशेष आर्थिक क्षेत्र र अन्तरदेशीय आर्थिक क्षेत्र स्थापना एवं विस्तार गरिनेछ । नुवाकोट र काभ्रेको पाँचखालमा आर्थिक क्षेत्र स्थापनाका लागि बजेट विनियोजन गरेको छु । | * काभ्रेको पाँचखालमा विशेष आर्थिक क्षेत्रको प्रशासनिक भवन निर्माण खरिद योजना अनुसार चालु आ.ब.मा सम्पन्न हुने गरी निर्माण कार्य  भइरहेको । * नेपाल र चीन बीचको Cross Border सम्बन्धमा अध्ययन गरी प्रतिवेदन दिन चीन र नेपालका प्रतिनिधि रहेको समिति गठन भई अध्ययन भइरहेको । |
| 56. उत्पादन मूलक उद्योगमा रोजगारीका अवसर सृजन गरीनेछ । |  | * यस आर्थिक वर्षको हालसम्ममा ठूला उद्योग 37 वटा, मझौला उद्योग 95 वटा, साना उद्योग 20709 वटा दर्ता भई, 6.55 हजार लघु उद्यमी सिर्जना भई 91994 जनाले रोजगारी प्राप्त  भएको । |
| 57. व्यवसाय गर्ने लागत उल्लेख्य रुपमा कम गर्न व्यवसायको दर्ता सहज बनाइनेछ, सञ्चालन प्रकृया सरल बनाइनेछ, कर्जा परिचालन मितव्ययी बनाइनेछ, आवश्यक पूर्वाधार निर्माण गरिनेछ, जग्गा प्राप्ति प्रकृयालाई छिटो र सरल बनाइनेछ, कर भुक्तानी लागत घटाइनेछ, विवाद निरुपण प्रणालीमा सुधार गरिनेछ । | २४८ राष्ट्रिय पूँजी निर्माणको परिपोषकको रुपमा वाह्य लगानी आकर्षित गर्दै नेपाललाई अन्तर्राष्ट्रिय लगानी गन्तव्यको रुपमा स्थापित गरिनेछ । निजी लगानीकर्ताको व्यावसायिक लागत कम गर्न उद्योग तथा व्यवसाय दर्ता प्रक्रिया, पूर्वाधार निर्माण जग्गा प्राप्ति, कर भुक्तानी, श्रम कानूनको परिपालना तथा विवाद निरुपण प्रणाली सुधार गरिनेछ । बौद्धिक सम्पत्तीको संरक्षण र व्यवसायिक करारको कार्यान्वयनलाई प्रभावकारी बनाइनेछ । | * 2076 पुष मसान्तसम्म 27.68 अरव वैदेशिक लगानीको प्रतिवद्धता प्राप्त भएको । * FITAT नियमावली (विदेशी लगाती तथा प्रविधि हस्तान्तरण) को मस्यौदा तयार भएको । * Ease of doing business मा नेपालको अवस्था सुधार भएको । * बौद्धिक सम्पत्तिको संरक्षण सम्बन्धी कानुनको मस्यौदामा सरोकारवाला सबै मन्त्रालयसँग राय परामर्श माग गरी कानुन तर्जुमाको अन्तिम चरणमा रहेको । |
| 59. आगामी जेठ १ गतेदेखि एकलविन्दु सेवा केन्द्र स्थापना गरी लगानीकर्ताका लागि आवश्यक सबै सेवा छिटोछरितो रुपमा एकै स्थानबाट उपलब्ध गराइनेछ । |  | * तोकिएको मितिबाटै एकलविन्दु सेवा केन्द्र स्थापना भै केन्द्रबाटै नाफाको रकम फिर्ता लैजाने, भीसा स्वीकृति, PAN दर्ता, Exim code प्रदान तथा श्रम स्वीकृतिको कार्य भइरहेको । * कार्त्तिक ७ गतेबाट लगानीकर्ता सहजिकरण केन्द्र संचालनमा आएको । |
|  | १४१ आगामी वर्षसम्म दुई दर्जन जति औद्योगिक वस्तुहरुमा आत्मनिर्भर हुने गरी स्वेदशी उद्योगहरुको विकास, विस्तार र आधुनिकीकरणका लागि प्रोत्साहन  गरिनेछ । बन्द र रुग्ण उद्योगहरुलाई सम्भाव्यताका आधारमा सहकारी र निजी क्षेत्रको साझेदारीमा सञ्चालन गर्ने व्यवस्था मिलाइनेछ । स्वदेशी वस्तुको उपयोगलाई अभियानको रुपमा अघि बढाई अत्यावश्यक वस्तुहरु उत्पादनमा सहकारी तथा निजी क्षेत्रलाई प्रोत्साहित गरिनेछ । | * स्वदेशी वस्तुको उपयोग अनिवार्य गर्ने गरी Modalities तयार भै अन्तिम चरणमा रहेको । |
|  | 247. औद्योगिक क्षेत्रका रुग्ण सार्वजनिक संस्थान पुनः सञ्चालन गर्न निजी क्षेत्रसँग सहकार्य  गरिनेछ । सार्वजनिक संस्थानमा नागरिकको अपनत्व अभिवृद्धि गर्न सार्वजनिक- निजी- सहकारी साझेदारीमा सञ्चालन गरिनेछ । | * हेटौडा कपडा उद्योग र बुटवल धागो उद्योग पुन संचालनको निमित्त Lease Modality तयार गरी मन्त्रिपरिषद्‍मा पेश भएको * गोरखकाली रबर उद्योगको अनिवार्य अवकाश दायित्व भुक्तानी अन्तिम चरणमा पुगेको र प्राविधिक पक्ष समेत विश्लेषण गरी संचालनको मोडालिटी तयार भै कार्यान्वयनमा लैजाने गरी कार्ययोजना तयार  गरिएको । * वन्द र रुग्ण सरकारी उद्योगहरुलाइ सम्भाव्यताका आधारमा सहकारी र निजी क्षेत्रको साझेदारीमा सन्चालन गर्नको लागि सरोकारवाला निकायहरुसँग छलफल गरी Operating Modality तयार भईरहेको । |
| 61. आगामी आर्थिक वर्षमा सातै प्रदेशमा औद्योगिक क्षेत्रहरुको निर्माण सुरु  गरिनेछ । आगामी चार वर्षभित्र सबै स्थानीय तहमा औद्योगिक ग्राम स्थापना गरी सञ्चालनमा ल्याइनेछ । निर्यातमूलक उद्योग स्थापनाका लागि विशेष आर्थिक क्षेत्र र अन्तरदेशीय आर्थिक क्षेत्र स्थापना एवं विस्तार गरिनेछ । | १४४ : हालसम्म औद्योगिक क्षेत्र सञ्चालन नभएका प्रदेशहरुमा कम्तिमा एक औद्योगिक क्षेत्र शीघ्र सञ्चालनमा प्राथमिकता दिइनेछ । झापाको दमक, रुपन्देहीको मोतिपुर, मकवानपुरको मयूरधाप, चितवनको शक्तिखोर, बाँकेको नौवस्ता, सुर्खेतको चौरासे र कञ्चनपुरको दैजीमा औद्योगिक क्षेत्रको पूर्वाधार निर्माण कार्यलाई तिव्रता दिइनेछ । लगानी प्रोत्साहित गर्न निर्माणाधीन विशेष आर्थिक क्षेत्रमा आधारभूत पूर्वाधारहरु सुनिश्चित गरिनेछ । अत्यावश्यक वस्तुहरुको उत्पादन गर्ने उद्योगहरुको स्थापना र क्षमता विस्तारमा प्रोत्साहित गरिनेछ । उदयपुर सिमेन्ट उद्योग र हेटौडा सिमेन्ट कारखानाको क्षमता विस्तार गरिनेछ । | * सुर्खेतको चौरासे, कास्कीको कोत्रे, कञ्चनपुरको दोधारा चाँदनी औद्योगिक क्षेत्र भित्रको जग्गामा रहेको वस्ती व्यवस्थापन सम्बन्धी प्रतिवेदन पेश भएको । * झापाको दमक औद्योगिक क्षेत्रको 1482 विगाह जग्गाको स्वामित्व कम्पनीको नाममा भै सकेकको र थप जग्गा प्राप्त हुने क्रममा रहेको छ । बाँकी जग्गाको स्वामित्व प्राप्त भए पछि सिमांकनको कार्य सम्पन्न गरिने । * यस अवधिमा 32 वटा औद्योगिक ग्राम स्थापना भै सकेको । * मकवानपुरको मयुरधाप र रूपन्देहीको मोतिपुर औद्योगिक क्षेत्रको तावरण प्रभाव मूल्यांकन Scoping र TOR तयार भएको । * दैजी र शक्तिखोर औद्योगिक क्षेत्रको EIA को Draft Report स्वीकृत भएको । * विराटनगरमा Cross Border Economic Zone स्थापना गर्ने गरी अध्ययन भइरहेको । |
| 62. सरकारले आगामी आर्थिक बर्षदेखी नवलपरासीको धौवादीमा रहेको फलाम खानीबाट ब्यबसायिक उत्पादन शुरु  गर्नेछ । जाजरकोटको बहुमूल्य पत्थर र तामा, पर्वत र तनहुँको फलाम र मुस्ताङ्गको युरेनियम खानी तथा सम्भाब्य स्थानमा सून खानी उत्खननको लागि आगामी बर्ष अध्ययन कार्य सम्पन्न गरी सञ्चालनमा ल्याइने छ । सम्भाब्य स्थानमा बहुमूल्य पत्थर, फलाम, तामा, र युरेनियम तथा सून खानी उत्खनन अध्ययन कार्य सम्पन्न गरी सञ्चालनमा ल्याइने छ । बहुमूल्य पत्थरको प्रशोधन कारखाना स्थापना गरिने छ । प्रशोधित बहुमूल्य पत्थरको निकासी प्रवद्धन गरिनेछ । | १४८. आगामी आर्थिक वर्षदेखि नवलपरासीको धौवादीमा रहेको फलाम खानीबाट व्यावसायिक उत्पादन शुरु  गरिनेछ । सम्भाव्य स्थानमा पेट्रोलियम, बहुमूल्य पत्थर, फलाम, कोइला, तामा, युरेनियम तथा सुन खानी उत्खनन अध्ययन सम्पन्न गरी सञ्चालनमा ल्याइनेछ । सुर्खेतमा बहुमूल्य पत्थरको प्रशोधन कारखाना स्थापना  गरिनेछ । सार्वजनिक निजी क्षेत्र साझेदारीमा खानी उद्योगहरुलाई अगाडि बढाइनेछ । | * धौवादी फलामखानी कम्पनी लिमिटेड स्थापना भै कार्य प्रारम्भ गरेको । * ५ टन Pilot Test गर्न China पठाइएको दुई महिना भित्र परिक्षण सम्पन्न हुने । * पर्वतको २५ वर्ग कि.मि. क्षेत्रको फलाम खानीको Geophysical Survey कार्य सम्पन्न भएको । * तनहुँको आवुखैरेनीमा तामाखानी अध्ययनका लागि टोली फिल्डमा खटिई अध्ययन कार्य सम्पन्न  भएको । * पेट्रोलियम पदार्थको अन्वेषण दैलेखको चुप्रामा करिव ४०० वर्ग कि.मि. क्षेत्रका खानी तथा भूगर्भ विभाग र चिनिया कम्पनीले अन्वेषण सम्पन्न गरी Drilling कार्य गरिरहेको । जसको विस्तृत नतिजा 6 महिनापछि प्राप्त हुने । * बहुमूल्य पत्थर उत्पादन केन्द्र स्थापनाका लागि भारत सरकारको स्वामित्वमा रहेको Gemological Institute of India, Mumbai सँग MOU गरी प्राविधिक सहयोग प्राप्त गर्ने चरणमा रहेको । उक्त संस्थाको विज्ञ टोली नेपाल आउन निमन्त्रणा पठाई सकिएको । तत्पश्चात केन्द्रको ढाँचा र संरचना तयार हुने । |
| 63. नेपाली उत्पादनको विशिष्ट पहिचान र गुणस्तर कायम हुने गरी ब्राण्डिङ  गरिनेछ । सिमेन्टलाई प्रमुख निर्यातयोग्य वस्तुको रुपमा विकास गरिनेछ । |  | * सिजी सिमेन्ट, होङ्गसी शिवम् सिमेन्ट, सर्वोत्तम सिमेन्ट, पाल्पा सिमेन्ट, लक्ष्मी सिमेन्टको विद्युत प्रशारणलाइन निर्माण कार्य भईरहेको । * धौवादी फलामखानी, दाङ सिमेन्ट, रोल्पा सिमेन्ट, संयुक्त सिमेन्ट, वि.ए.सिमेन्ट, वुटवल सिमेन्ट, होङ्गसी शिवम सिमेन्ट, सिद्धार्थ मिनरल्स, कञ्चनजंघा सिमेन्ट, Huaxin सिमेन्ट, सौर्य सिमेन्टको पहुँच सडक निर्माण कार्य भै रहेको । * सिमेन्टमा 42 र 53 ग्रेडको लागि नयाँ मापदण्ड बनाइएको । जसको कारणले हाई ग्रेडको ओ.पि.सि. सिमेन्ट नेपालमा उत्पादन भएको हुँदा विदेशबाट हुने आयत प्रतिस्थापन हुने । |
| 116. लगानीको न्युनता पूरा गर्न निजी क्षेत्र, सार्वजनिक-निजी साझेदारी र सार्वजनिक, निजी तथा सहकारी साझेदारी र वैदेशिक लगानीलाई प्रोत्साहित गरिनेछ । पूँजी बजारको विस्तार गर्दै छरिएर रहेका साना पूँजी एकिकृत गरी लगानीयोग्य बनाउन सम्मिश्रित वित्त, सामूहिक लगानी र भेञ्चर क्यापिटलजस्ता संयन्त्र परिचालन  गरिनेछ । | * औद्योगिक वातावरण निर्माण तथा लगानी प्रवर्द्धन गर्ने सिलसिलामा औषधी उद्योगहरूसँग अन्तरक्रिया भएको । * Bilateral Investment Agreement को मस्यौदालाई अन्तिम रूप दिई कानून तथा न्याय मन्त्रालयको राय लिई प्रधानमन्त्री तथा मन्त्रिपरिषद्‍को कार्यालयमा प्रस्ताव पेश भएको । | * भेन्चर क्यापिटल सम्बन्धमा विदेशी लगानी तथा प्रविधि हस्तान्तरण ऐन, 2075 मा व्यवस्था भए बमोजिम वृस्तित प्रावधान विदेशी लगानी तथा प्रविधि हस्तान्तरण नियमावलीको मस्यौदामा समावेश गरिएको । |
| 117. औद्योगिक उत्पादकत्व वृद्धि, औद्योगिक क्षेत्र व्यवस्थापन र उद्यमशिलता विकासका क्षेत्रमा क्रियाशील रहेका संस्थाहरुको पुनर्सरचना गरिनेछ । औद्योगिक क्षेत्र व्यवस्थापनमा संस्थागत सुशासन कायम गरिनेछ । |  | * औद्योगिक क्षेत्र व्यवस्थापन लिमिटेड र राष्ट्रिय उत्पादकत्व तथा आर्थिक विकास केन्द्र लिमिटेड (NPEDC) मर्ज गर्ने क्रममा NPEDC को लेखापरिक्षण सम्पन्न भएको । 17 वर्ष देखि बाँकी भएको वार्षिक साधारण सभा गर्ने तयारी हुँदै गरेको । |
| 118. ‍सरकारले स्थानीय कच्चापदार्थमा आधारित लघु, घरेलु, साना तथा मझौला उद्योगहरुलाई प्रवर्द्धन गर्नेछ । मूल्य श्रृंखलामा आधारित उद्यमशील र उत्पादनशील संस्कृतिको विकास गरी लघु, घरेलु तथा साना उद्योगहरुको मझौला तथा ठूला उद्योगहरुसँग अग्र तथा पृष्ठसम्बन्ध कायम गरिनेछ । | १४७. स्थानीय कच्चा पदार्थमा आधारित लघु, घरेलु, साना तथा मझौला उद्योगहरुलाई प्रवर्द्धन गरिनेछ । उद्यमशील र उत्‍पादनशील सँस्कृतिको विकास गरी मूल्य श्रृंखलामा आधारित लघु, घरेलु तथा साना, मझौला र ठूला उद्योगहरुमा अग्र तथा पृष्ट सम्वन्ध कायम गरिनेछ । नवीनतम ज्ञान, सीप र क्षमता भएका उद्यम तथा व्यवस्या सञ्चालन गर्न सुरुवाती पूँजी उपलव्ध गराउन च्यालेञ्ज फण्डको व्यवस्था गरेको छु । | * औद्योगिक कूल स्वीकृत लगानी रू 109.43 अर्वबाट रू 139.19 अर्व भई 72.86% ले वृद्धि भएको साथै वैदेशिक लगानी 85% ले वृद्धि भएको । * पोखरा विश्वविधालय अन्तर्गत उद्यमशिलता विकास अध्ययन गर्ने गराउने गरी उपरोक्त विश्वविद्यालयसँग समझदारी गरी कार्य भइरहेको । |
| 176. युवा उद्यमीहरुलाई व्यवसाय सञ्चालनका लागि सुरुवाती पूँजी लगायतका सुविधा विस्तार गरिनेछ । प्राविधिक, व्यवसायिक र सीपमूलक तालिम उपलब्ध गराई स्वदेशमा नै रोजगारीका लागि युवाहरुलाई आकर्षित गरिनेछ । |  | * यस मन्त्रालयबाट भेन्चर क्यापिटल, Private Equity सम्बन्धी अध्ययन गरी उद्यमशिलताको निमित्त पुँजी पर्याप्तता हुने गरी कार्य सम्पादन भइरहेको । |
|  | १४२. सार्वजनिक सेवामा उपलव्ध भएसम्म स्वदेशी वस्तु तथा सेवा उपयोग गर्नु पर्ने प्रावधान कडाइका साथ कार्यान्वयन गरिनेछ । अन्तर्राष्ट्रीय सभा सम्मेलन र वैदेशिक भ्रमण लगायतका अवसरमा सरकारी तवरवाट उपहार दिनुपर्दा स्वदेशी उत्पादन दिनुपर्ने व्यवस्था अनिवार्य गरिनेछ । | * सार्वजनिक निकायमा स्वदेशी वस्तुको उपयोगका लागि सार्वजिनक खरिद ऐन तथा नियमावली संशोधनका लागि प्रधानमन्त्री तथा मन्त्रिपरिषद्को कार्यालयमा पेश भएको । * यस मन्त्रालयबाट स्वदेशी तथा विदेशी पाहुनाहरूलाई उपहार दिदा स्वदेशी उत्पादन प्रयोग गर्न थालिएको । |
|  | १४५. इटहरी-विराटनगर, पथलैया-विरगञ्ज, बुटवल-बेलहिया, कोहलपुर-जमुनाह र अत्तरिया-धनगढीलाई औद्योगिक कोरिडरको रुपमा विकास गर्न जमिन व्यवस्थापन, सडक स्तरोन्नति, ढल निर्माण र विद्युत प्रशारण लाईन जस्ता पूर्वाधारका लागि आवश्यक बजेट विनियोजन  गरेकोछु । औद्योगिक पूर्वाधार विकासको लागि रु २ अर्व ८७ करोड विनियोजन गरेको छु । | * इटहरी विराटनगर र अत्तरीया-धनगढी औद्योगिक क्षेत्रको प्रस्ताव माग गर्ने सूचना प्रकाशन भएको । * ३२ वटा औद्योगिक ग्राम घोषणा भएको, ७ वटा औद्योगिक ग्राम घोषणाको लागि मन्त्रिपरिषद्‍मा पेश भएको । थप औद्योगिक ग्राम घोषणाको लागि म.प.मा प्रस्ताव पेश गर्ने क्रममा रहेको । |
|  | १५०. दलिल समुदायको सामाजिक एकीकरण गर्दै उनीहरुलाई सहकारी तथा सामुदायिक उत्पादन प्रणाली मार्फत आधुनिक व्यवसाय गर्न कार्यविधिको आधारमा कर्जामा व्याज अनुदान उपलव्ध गराइनेछ । परम्परागत सीप र पेशालाई संरक्षण गर्न भगत सर्वजित शिल्प उत्थान तथा विकास केन्द्रको लागि बजेट व्यवस्था गरेको  छु । | * यो कार्यक्रम प्रदेश स्तरबाट कार्यान्वयन भईरहेको । |
|  | १४३. कपास, रेशम, उन र वनस्पति रेसाजन्य धागो उत्पादनलाई प्रोत्साहन गरी स्वदेशी कपडा उपभोगलाई प्रोत्साहन गरिनेछ । बाँस, अल्लो र केरा जस्ता वनस्पतिजन्य रेशा उत्पादनमा जोड दिइनेछ । | * रेसाजन्य उत्पादनलाई प्रोत्साहन दिने गरी औद्योगिक ग्राममा उद्योग स्थापना गर्ने गरी कार्य प्रारम्भ  भएको । |
| 119. द्विपक्षीय तथा बहुपक्षीय व्यापार सन्धिको पुनरावलोकन, सडक, जल तथा रेल्वे सम्झौताहरुमा समयानुकूल परिमार्जन र नयाँ सम्झौता गरी विश्व बजारमा नेपाली उत्पादनको पहुँच वृद्धि गरिनेछ। | १५५. द्धिपक्षीय तथा बहुपक्षीय व्यापार सन्धिको पुनरावलोकन, सडक, जल तथा रेल्वे सम्झौताहरुमा समयानुकूल परिमार्जन र नयाँ सम्झौता गरी विश्व बजारमा नेपाली उत्पादनको पहुँच वृद्धि गरिनेछ । नेपाल र चीनबीच भएको व्यापार सम्झौताको पारवहन प्रोटोकललाई अन्तिम रुप दिई चीनको बन्दरगाह मार्फत तेश्रौ मुलुकसँगको व्यापार शुरु गरिनेछ । | * TIFA Council को ५ औ वैठक Feb-7 2020 भित्र सम्पन्न गर्न नेपाललाई अनुकुल भएको पत्र पठाईएकोमा अमेरिकी पक्षलाई सो समय अनुकुल नभएको जानकारी प्राप्त भएको । पुन वैठकको लागि मिति प्रस्तावको तयारी भईरहेको । * निजी क्षेत्रले जहाज चलाउने व्यस्थामा सहमति  भएको । * नेपाल-भारत व्यापार सम्झौता द्विपक्षीय सन्धीको पुनरावलोकन तेस्रो बैठक सम्पन्न । * नेपाल-भारत रेल सेवा सम्झौता वार्ता सम्पन्न।सन् 2027 सम्मलाई नविकरण भएको। * नेपाल-भारत Transit Treaty पारवहन सन्धीमा जलमार्ग समाहित गर्न भारत सहमत । |
| 120. यसै वर्ष काठमाण्डौको चोभारमा निर्माण प्रारम्भ गरिएको अन्तर्राष्ट्रिय प्रदर्शनी स्थल सहितको सुख्खा बन्दरगाह तीन वर्ष भित्र सञ्चालनमा ल्याई अन्तर्राष्ट्रिय व्यापार सहज बनाइनेछ । दुई वर्ष भित्र रसुवाको टिमुरेमा सुख्खा बन्दरगाह निर्माण कार्य सम्पन्न गरिनेछ । | १५३. चोभारमा अन्तराष्ट्रिय प्रदर्शनी स्थल सहितको सुख्खा बन्दरगाह, रसुवागढीको सुख्खा बन्दरगाह निर्माण गरिनेछ । भैरहवा तथा नेपालगञ्जको अन्तरार्ष्ट्रिय चेकपोष्ट निर्माण कार्य शुरु गरिनेछ । मुस्ताङको नेचुङ्ग र ताप्लेजुङ्गको ओलाङचुङगोलामा भन्सारको पूर्वाधार विकास गरिनेछ । तातोपानी नाका सुचारु गरिनेछ र उत्तरतर्फका अन्य व्यापारिक नाकाहरुमा समेत पूर्वाधार विकास गरिनेछ । | * तातोपानी सुख्खा बन्दरगाह सञ्‍चालनमा आएको । * चोभारमा निर्माणाधीन सुख्खा बन्दरगाहको Part A को २५ प्रतिशत र Part B को ३० प्रतिशत निर्माण कार्य सम्पन्‍न भएको । * मुस्ताङ्गको नेचुङ्ग र ताप्लेजुङ्गमा एकिकृत जाँच चौकी (ICD) निर्माणको लागि चीन सरकारसँग वार्ता  भएको, चीन सरकारसँग औपचारिक अनुरोध  गरिएको । * नेपाल इन्टरमोडल यातायात विकास समितिबाट प्रारम्भिक अध्ययन गराइएको । * नेपालगञ्‍ज एकीकृत जाँच चौकीको निर्माणका लागि भारतीय पक्षसँग वार्ता भई माइन्यूटिङ गरिएको । * विराटनगर एकीकृत जाँच चौकीको निर्माण कार्य सम्पन्न भई नेपाल र भारतका सम्माननीय प्रधानमन्त्रीज्यूहरूबाट 2076।10।07 गते भिडियो कन्फेरेन्सबाट सामुहिकरूपमा समुद्‍घाटन भई सञ्चालनमा आएको । * भारतको कोलकातामा Container Freight Station निर्माण सम्पन्‍न भई सञ्‍चालनमा आएको (माननीय मन्‍त्रीज्यूबाट उद्‍घाटन भएको । * भैरहवा र नेपागञ्जमा ICP निर्माणको लागि IEE कार्य सम्पन्न भएको ।नेपालगञ्ज ICP निर्माणको लागि प्राप्त जग्गालाई काँडेतार बारले वेरिएको । * रसुवामा सुख्खा बन्दरगाह निर्माण कार्य प्रारम्भ  भएको । |
| 121. स्वदेशी उत्पादनको उपभोगलाई प्रोत्साहित गरिनेछ, अनावश्यक, विलासी एवं स्वास्थ्यलाई नोक्सान पुर्‍याउने वस्तु र सेवाको आयात निरूत्साहित गरिनेछ । |  | * सार्वजनिक खरिद नियमावली संशोधन भई स्वदेशी वस्तुको उपयोग सम्बन्धी निर्देशिका तयार भई पेश भएको । * वस्तुहरूको आयात निर्यात व्यवस्थित गर्न सूचित आदेश मिति 2076।03।02 मा संशोधित भई लागू भएको । |
| 122. आपूर्ति व्यवस्थालाई सरल, सुलभ र सहज बनाइनेछ । खाद्य तथा गैर खाद्य बजारमा स्वच्छ प्रतिस्पर्धा सुनिश्चित गर्न अनुगमन प्रणाली प्रभावकारी बनाइनेछ । यो सरकार गठन भएपछि निर्माण सुरुगरिएको अमलेखगञ्ज-रक्सौल-मोतिहारी खण्डको पेट्रोलियम पाइपलाइनबाट आगामी वर्षदेखि पेट्रोलियम पदार्थ आयात गर्ने व्यवस्था मिलाइनेछ । | १५६. आपूर्ति व्यवस्थामा आकस्मिक अवरोधबाट पर्ने प्रभाव न्यूनीकरण गर्न आपूर्ति एवम् भण्डारण प्रणालीलाई प्रभावकारी बनाइनेछ । दुर्गम क्षेत्रमा खाद्यान्न ढुवानी गर्न अनुदानको व्यवस्था गरिएको छ। सवै प्रकारका कार्टेलिङ्ग र सिन्डिकेट अन्त्य गरी आपूर्ति व्यवस्थालाई प्रतिस्पर्धी बनाइनेछ । उपभोकर्ता हित संरक्षण गर्दै बजार अनुगमनलाई प्रभावकारी बनाइनेछ । | * वाणिज्य, आपुर्ति तथा उपभोक्ता हित संरक्षण विभाग अन्तर्गत कार्यालयको क्षमता विकासका लागि २ वटा प्रशिक्षण कार्यक्रम संचालन भएको । * उपभोक्ता संरक्षण नियमावली जारी भएको । * हालसम्म 475.31 मे टन खद्यान्न र 28777 क्वीन्टल नून ढुवानी भएको । * मोतिहारी-अमेलेखगञ्ज पाइपलाइन सम्पन्न भई हालसम्म 2,17,732 किलो लिटर पेट्रोलियम पदार्थ आपूर्ति भएको । |
|  | 157. पेट्रोलियम पदार्थको आपूर्ति सहज तुल्याउन निर्माणाधिन अञ्लेखगञ्ज-रक्सौल-मोतिहारी खण्डको पेट्रोलियम पाइप विछ्याउने कार्य यसै वर्ष सम्पन्न गरी पेद्रोलियम पदार्थको आयातलाई सहजिकरण गरिनेछ । उद्योग, वाणिज्य तथा आपूर्ति क्षेत्रका लागि रू 11 अर्व 74 करोड बजेट विनियोजना गरेको छु । | * 2076।05।24 गते नेपाल र भारतका सम्माननीय प्रधानमन्त्रीज्यूहरूबाट Video Conference बाट संयुक्त रूपमा उद्‍घाटन गरी सञ्चालनमा आएको । |
| 145. पिउने पानी निर्यात गर्ने व्यबसायलाई प्रबर्धन गरिनेछ । |  | * NIRTTP बाट पानी निर्यातको लागि आवश्यक पूर्वाधार, पानी प्रशोधन, प्याकेजिङ्ग, ढुवानी र निर्यात प्रवर्द्धन गर्ने लगायत उत्पादनदेखि बजारीकरणसम्मका कार्य गर्न विज्ञबाट अध्ययन कार्य शुरू गरिएको । |
|  | १५१. निर्यातजन्य वस्तुहरुको पहिचान, विकास तथा उत्पादन अभिवृद्धि गरी अन्तर्राष्ट्रिय बजार प्रवर्द्धन गरिनेछ । विलासी एवं स्वास्थ्यलाई नोक्सान पुर्याउने अनावश्यक वस्तु र सेवाको आयात निरुत्साहित गरिनेछ । प्रमुख नाकाहरुमा क्वारेण्टाईन जाँचलाई प्रभावकारी  बनाइनेछ । खाद्य तथा पेयजन्य पदार्थहरुको न्यूनतम गुणस्तर मापदण्ड तोकी सो भन्दा कम गुणस्तरका वस्तुहरुको आयातमा बन्देज लगाईने छ । | * नेपाल व्यापार एकीकृत रणनीति (NTIS)२०७३ ले पहिचान गरेका कार्पेट पश्मिना छालाका वस्तुहरु यार्नर जुत्ताचप्पलको समग्र मुल्य श्रृङ्खला विकासका लागि NTIS ले पहिचान गरेका ८ वटा वस्तुगत संघहरुसँग प्रस्ताव मागर गरी MOU भएको/ EIF बाट वित्तिय श्रोत प्राप्त भएको । * निकासीयोग्य वस्तुको अन्तराष्ट्रिय व्यापारमा सहजीकरण मार्फत अभिवृद्धि गर्न आवश्यक अध्ययन अनुसन्धान कार्यको लागि विज्ञ टोली खटन भएको । * जुट उद्योगहरूलाई विद्युत महसुलमा छुट दिइएको । * 16 वटा वस्तुको गुणस्तर प्राविधिक समितिबाट पारित भई नेपाल गुणस्तर परिषद्‍मा पेश गर्न सिफारिस भएको, 12 वटा वस्तुलाई नेपाल गुणस्तर चिन्ह प्रदान गरिएको । |
|  | 149. साना तथा घरेलु उत्पादनलाई अन्तर्राष्ट्रिय बजारमा पुर्याउन निकासी गृहको स्थापना गरी सहकारीबाट भएका उत्पादनलाई पनि आवद्ध गरिनेछ । अन्तरर्राष्ट्रिय बजारमा नेपाली गलैचा, पश्मिना, चिया कफी तथा हस्तकलाका सामानको पहिचान स्थापित गर्न अन्तर्राष्ट्रिय मान्यताको गुणस्तर प्रमाणीकरण, लेबलिङ्ग र ट्रेडमार्क मार्फत ब्रान्डिङ्ग गरिनेछ । | * निर्यात गृह स्थापनाको लागि स्वच्छ व्यवसायी संघ (Fair Trade Group) सँग MOU गरिएको । * निकासी गृह निर्माण र संचालन कार्यविधिको मस्यौदा छलफलको क्रममा रहेको । |
|  | १५२ चियाको प्रमाणीकरण गर्न अन्तर्राष्ट्रिय स्तरको ल्याब स्थापना गरी अर्गानिक अर्थोडक्क चियाको निकासी प्रवर्द्धन गरिनेछ । चियाको आन्तरिक बजार सुनिश्चित गर्न अक्सन हाउस स्थापना गरिनेछ । अर्गानिक तथा तुलनात्मक लाभ बढी भएका वस्तुहरुको निकासी प्रवर्द्धन गरिनेछ । मूल्य अभिवृद्धि गर्ने कृषि, वन तथा खानीजन्य औद्योगिक उत्पादनलाई ब्रान्डिङ्ग गरी निकासी गर्न प्रोत्साहन गरिनेछ । | * नेपाल व्यापार एकिकृत रणनीति (NTIS) ले पहिचान गरेका ८ वटा वस्तुहरू (चिया, अलैची, अदुवा, गलैचा, फुटवेयर, जडिबुटि, च्याङ्ग्रा पस्मिना, छाला तथा छालाका सामानहरू) संघहरूसँग प्रस्ताव माग गरी MOU भएको, EIF बाट वित्तिय स्रोत प्राप्त भएको र छिट्टै अक्सन हाउस स्थापना गरिने गरी कार्य भईरहेको छ । |
|  | १५४ बढ्दो व्यापार घाटालाई नियन्त्रण गर्न निर्यत प्रवर्द्धनका अतिरिक्त अनावश्यक आयात घटाउन सेफगार्ड, एण्टिडम्पिङ्ग र काउन्टरभेलिङ्ग कानूनको प्रभावकारी कार्यान्वयन गरिनेछ । कृषि आयातमा एन्टिडम्पिङ्ग शुल्क लगाउनु पर्ने वस्तुको पहिचान गरी कार्यान्वयन गरिनेछ । स्वदेशी उत्पादनको नेपाल गुणस्तर सुनिश्चित गरी बजार अनुगमन प्रभावकारी बनाइनेछ । नक्कली गुणस्तर चिन्ह प्रयोग गरी गुणस्तरहीन वस्तु विक्री वितरण रोक्न प्रभावकारी अनुगमन गरिनेछ । | * सेफगार्ड, एण्टिडम्पिङ्ग र काउन्टरभेलिङ्ग ऐन निर्माण भई नियमावली निर्माणको क्रममा रहेको । * यस अवधिमा एक हजार पटकभन्दा बढि अनुगमन गरी कारवाहीमा तिव्रता दिइएको । |